open-index/open-wikipedia-markdown huggingface dataset:
Scott McTominay

**Scott Francis McTominay** es un professional football-lusor de Scotia. Il nascet li 8-im de decembre 1996 in Lancaster (Anglia) e il lude desde li yunesse por Manchester United in Anglia e desde li 23-im de marte 2018 por li national selection de football de Scotia. 

Li patre de Scott McTominay es de Scotia, ma il self nascet e adultijat in Anglia.

Scott McTominay lude in li medie-camp e il es 193 centimetres alt.

## Clubes
Scott McTominay ludet por li clubes
* 2002-2015 Manchester United (Anglia) (Yunesse)
* 2015-2017 Manchester United (Anglia) (Juniores)
* 2017-2024 Manchester United (Anglia) 
* 2024-nu SSC Napoli (Italia)

## National selection de football de Scotia
* Scott McTominay lude desde li 23-im de marte 2018 por li national selection de football de Scotia e fat til nu 60 ludes (til 23-im de marte 2025) e tirat 12 goles.
* 2024 Scott McTominay partiprendet li Europan Championatu de Football 2024 in Germania por li National selection de football de Scotia.

## Successes
* 2025 Champion de Italia con SSC Napoli
* 2024 Bocale de Anglia con Manchester United
* 2023 Liga-Bocale de Anglia con Manchester United
Angus Gunn

**Angus Fraser James Gunn** es un professional football-lusor de Scotia. Il nascet li 22-im de januar 1996 in Norwich (Anglia) e il lude desde li annu 2021 por Norwich City in Anglia e desde li 25-im de marte 2023 por li national selection de football de Scotia. Il decidet in li annu 2023 luder por Scotia, ma in li yunesse il ha ludet por national yunesse-selectiones de Anglia.

Li patre de Angus Gunn, Brayn Gunn esset un professional football-lusor e chef de exercition de Scotia.

Angus Gunn lude quam gol-gardero e il es 196 centimetres alt.

## Clubes
Angus Gunn ludet por li clubes
* 2013-2018 Manchester City (Anglia)
* 2017-2018 Norwich City (Anglia) 
* 2018-2021 FC Southampton (Anglia)
* 2020-2021 Stoke City (Anglia)
* 2021- Norwich City (Anglia)

## National selection de football de Scotia
* Angus Gunny lude desde li 25-im de marte 2023 por li national selection de football de Scotia e fat til nu 11 ludes (til 14-im de junio 2024).
* 2024 Angus Gunn partiprendet li Europan Championatu de Football 2024 in Germania  por li National selection de football de Scotia.
Poesies de amore e desamore

***Poesies de amore e desamore*** es un libre original de poesie scrit in Occidental de Vicente Costalago. It esset publicat in 2024 che lulu.com. Li libre esset correctet de Dave MacLeod.

It ha esset inspirat del lirica del flamenco hispan.

## Ligament extern
* Li libre che lulu.com
Donald Sutherland

**Donald McNicol Sutherland** esset un actor de television e cinemá del Canada. Il nascet ye li 17-im de julí 1935 in Saint John (New Brunswick) in Canada e morit ye li 20-im de junio 2024 in li etá de 88 annus in Miami (Florida) in li Unit States de America. 

Donald Sutherland studiat in drama e ingeniero in Toronto. In li annu 1957 il translocat al Reyatu Unit e studiat al London Academy of Music and Dramatic Art.

Donald Sutherland ludet in mult successosi filmes quam *The Dirty Dozen* (1967), *M*A*S*H* (1970), *Kelly's Heroes* (1970), *Klute* (1971), *Don't Look Now* (1973), *The Day of the Locust* (1975), *Casanova* de Federico Fellini (1976), *The Eagle Has Landed* (1976), *1900* (1976), *Animal House* (1978), *Invasion of the Body Snatchers* (1978), *Ordinary People* (1980), *Eye of the Needle* (1981), *A Dry White Season* (1989), *Backdraft* (1991), JFK (1991), *Six Degrees of Separation* (1993), *Without Limits* (1998), *The Italian Job* (2003) e *Pride & Prejudice* (2005).

Donald Sutherland ludet in li quin tre successosi serie de filmes *[[The Hunger Games]]* li rol del *Presidente Snow*.

Donald Sutherland esset quam actor inter 1957 til su morte in li annu 2024. Il ganiat mult premies quam li Golden Globe e in li annu 2017 li honor-Oscar-premie.

Donald Sutherland esset trivez maritat e il havet quin infantes. Inter 1959 e 1966 Donald Sutherland esset maritat con Lois Hardwick e inter 1959 e 1966 con Shirley Douglas e inter 1972 til su morte con li actoresse de Canada Francine Racette. Tri de su quin infantes Kiefer Sutherland, Rossif Sutherland e Angus Sutherland devenit anc actores.
Inglewood (California)

**Inglewood** es un cité in li Unit States de America. It es situat in li sud del state federal California. 

Inglewood have 107.762 (2020) habitantes e un area de 23,55 quadrat-kilometres. 

In li annu 1908 Inglewood declarat su quam cité. Li cité es famosi pro su sepultoria pro que mult famosi persones es interrat ta.

## Sport
In Inglewood es situat li sport-arena SoF Stadium. It es li hem del professional American Football-clubs Los Angeles Rams e Los Angeles Chargers, queles ambi lude in li National Football League de Nord-America.
Kevin Csoboth

**Kevin Csoboth** es un professional football-lusor de Hungaria. Il nascet li 20-im de junio 2000 in Pécs e il lude desde li annu 2021 por Újpest Budapest in Hungaria e desde li 23-im de marte 2023 por li national selection de football de Hungaria. 

Kevin Csoboth lude in li atacca e il es 174 centimetres alt.

## Clubes
Kevin Csoboth ludet por li clubes
* 2015–2016	Ferencvárosi Budapast (yunesse)
* 2016–2017 Kozármisleny SE (yunesse)
* 2016-2021 Benfica Lisboa (Portugal)
* 2021–2022	Fehérvár FC
* 2022 Szeged-Csanád Grosics Akadémia
* 2022–	Újpest Budapest

## National selection de football de Hungaria
* Kevin Csoboth lude desde li 23-im de marte 2023 por li national selection de football de Hungaria e fat til nu 10 ludes (til 23-im de junio 2024) e tirat un gol.
* 2024 Kevin Csoboth partiprendet li Europan Championatu de Football 2024 in Germania e fat li gol al 1:0 victorie contra Scotia por li National selection de football de Hungaria.
Daphne Zuniga

**Daphne Eurydice Zuniga ** es un actoressa de cinema e television del USA. Ella nascet ye li 28-im de octobre 1962 in San Francisco, California e devenit famosi pro luder li rol in li scientic fiction-comedie Spaceballs de Mel Brooks in li annu 1987 in quel ella ludet *Princessa Vespa*. 

Daphne Zuniga es activ quam actoressa desde li annu 1982. Inter 1992 e 1996 ella ludet in li serie de television Melrose Place in 112 episodes li rol de *Jo Reynolds*.

Daphne Zuniga es desde li annu 2019 maritat con David Mleczko.
Alban Berg

**Alban Berg** esset un compositor de Austria. Il nascet li 9-im de februar 1885 in Vienna e morit li 24-im de decembre 1935 anc in Vienna.
Pernik

**Pernik** (bulgarian scrit: Перник) es un cité in Bulgaria. Inter 1949 til 1962 li cité portat li nómine *Dimitrovgrad*. It es situat in li west del lande in un distantie de 30 kilometres in li direction sude-west del cité capital Sofia. Pernik es li centre administrativ del Districte Pernik.

Li cité  have 66.991 (2022) habitantes (2022) e un area de 72,3 quadrat-kilometres.

Pernik es un industrial centre de Bulgaria.  It es precipue un centre del explotation de mines e have li max grand resursses de lignit in Bulgaria.
Wilhelm von Humboldt

**Friedrich Wilhelm Christian Carl Ferdinand von Humboldt ** esset un german scientist, politico e filosof de Prussia. Il nascet li 22-im de junio 1767 in Potsdam e morit ye li 8-im de april 1835 in Berlin-Tegel. Friedrich von Humboldt es li juniori fratre del scientist Alexander von Humboldt.

Wilhelm von Humboldt comensat studiar in Frankfurt (Oder) jurisprudentie, ma changeat pos solmen un semestre al universitá in Göttingen. In Göttingen Wilhelm von Humboldt concentrat se a filosofie, historie e li lingues classic.

In li annu 1789 Wilhelm von Humboldt viageat a Svissia e Francia. In Weimar il rencontrat in Weimar li famosi german autores Friedrich Schiller e Johann Wolfgang von Goethe. In li annu 1790 Wilhelm von Humboldt finit su studies e comensat laborar por li state de Prussia.

Wilhelm von Humboldt maritat in li annu 1791 Caroline von Humboldt (nascet quam Caroline von Dacheröden). Li cuple havet ott infantes.

In li annu 1799 e 1801 Wilhem von Humboldt viageat a Hispania e explorat li orígine del basc lingue. Inter 1797 e 1808 Wilhelm von Humboldt laborat quam diplomat de Prussia in Roma (Italia).

Pos li retorn a Germania Wilhelm von Humboldt directet li reformes del sistema de education in Prussia in li annus 1809/1810. In li annu 1809 Wilhelm von Humboldt initiat li fundation del universitá de Berlin, quel hodie porta li nómine Universitá de Humboldt in Berlin.

Inter 1810 e 1819 Wilhelm von Humboldt laborat quam diplomat e ministre por urban aferes de Prussia.

Pos su suspension quam ministre Wilhelm von Humboldt laborat quam scientiste. Il fundat li modern comperativ linguistica e creat ovres de filosofie. Wilhelm von Humboldt riconstructet li Castell de Tegel en quel il habitat con su familie per li famosi architecte Karl Friedrich Schinkel.

Wilhelm von Humboldt aprendet e parlat anglesi, italian, hispan, francesi, lituanian, tchec, hungarian e basc. Il explorat li indigeni lingues de America, Sanskrit, asian lingues e li lingue del Hawaii.

Wilhelm von Humboldt es hodie egardat quam un del max influential persones del historie de cultura in Germania. Wilhelm von Humboldt videt li scope del education in to que li homes es capabil formar su propri individulitá e personalitá. Wilhelm von Humboldt esset in li tradion del era del illumination del mente.

Hodie li Universitá de Humboldt in Berlin, mult scolas, mult stradas, e li ancian Urban Castelle de Berlin porta li nómine de Wilhelm von Humboldt e su fratre Alexander von Humboldt.
Werner Kogler

**Werner Kogler** es un levul politico de Austria. Il nascet li 20-im de novembre 1961 in Hartberg e il esset inter li 17-im de octobre 2017 e 29-im de junio 2025 presidente de del levul-ecologic partise  Li Verdes (Austria). Werner Kogler esset inter li 7-im de januar 2020 til li 3-im de marte 2025 vice-prim-ministre de Austria e ministre por arte, cultura, li public servicie e sport in li guvernament de Karl Nehammer.

## Personal e professional vive
Werner Kogler studiat jurisprudentie e economie in Graz. Desde li annu 1988 il laborat in diversi projectes del ecologie del circumité e in li annu 1994 il laborat por li fraction del partise  Li Verdes in li parlament de Austria.

Desde li annu 2022 Werner Kogler es maritat con li féminin politico Sabine Jungwirth.

## Political cariera
* 1982 Werner Kogler fundat in Graz *Li Alternative de Graz*, quel esset un antecessor del partise Li Verdes.
* 1985 Werner Kogler esset electet in li consilie municipal de Graz.
* 1999-2017 Werner Kogler esset membre del parlament de Austria por li partise Li Verdes.
* 2005 Werner Kogler devenit li presidente del partise Li Verdes in Stiria.
* 2009 Werner Kogler esset vice-presidente del fraction del partise Li Verdes in li parlament de Austria.
* 2017 Werner Kogler devenit ye li 17-im de octobre 2017 presidente del partise Li Verdes.
* 2017-2025 Werner Kogler esset inter li 17-im de octobre 2017 e 29-im de junio 2025 presidente de del levul-ecologic partise  Li Verdes (Austria).
* 2019-2021 Werner Kogler denov esset membre del parlament de Austria por li partise Li Verdes.
* 2020-2025 Werner Kogler esset inter li 7-im de januar 2020 til li 3-im de marte 20025 vice-prim-ministre de Austria e ministre por arte, cultura, li public servicie e sport in li guvernament de Karl Nehammer.
Marta Kostyuk

**Marta Olehivna Kostyuk** (ukrainian scrit: Марта Олегівна Костюк) es un professional ténnis-lusora de Ucraina. Ella nascet li 28-im de junio 2022 in Kiev e es desde li annu 2016 activ quam professional ténnis-lusora.

Li matre de Marta Kostyuk, Talina Beiko anc esset un professional ténnis-lusora.

Til li junio 2024 Marta Kostyuk ganiat un torney de WTA quam singul e du torneys in li dublic competition. In li annu 2024 Marta Kostyuk atinget in li torney del Australian Open li quart-finale.

In li ténnis rang-liste mundal del WTA Marta Kostyuk esset li 10-im de junio 2024 ye li rang 17. 

Marty Kostyuk es 1,75 metres alt e su chef de exercition es desde li annu 2023 Sandra Zaniewska. Desde li annu 2023 Marta Kostyuk es maritat.
Position del missionario

**Position del missionario** es un position por li coition de homes e animales. In li position del mssionario li fémina jace ye li dorse e aperte li crures. To possiblisa li mann que il posse penetrar per su pénis li vágine del fémina. Li mann jace sur li fémina durant li coition. 

Durant li coition in li position del missionario li mann move su pénis in li vágine del fémina e to movementes stimula li clitoris. Li mann es ecitat per li frotation del pénis e il decide li ritme del coition per su movementes.

Li position del missionarios es anc usat de homosexual persones. 

Li position del missionarios es anc favorabil por li reproduction.
Cesenatico

**Cesenatico** es un cité in Italia. It es situat in li region Emilia-Romagna in li Provincia Forli-Cesena al costa del Adria in li nord-ost de Italia 20 kilometres nord-west de Rimini.

Cesenatico have 25.958 (2022) habitantes e un area de 45 quadrat-kilometres. 

Cesenatico esset fundat in li annu 1302 e li cité Cesena creat un portu ta. Hodie li cité es un popular destination de turisme.
Ismael Kadare

**Ismael Kadare** esset un albanian autor. Il nascet li 28-im de januar 1936 in Gjirokastra e morit ye li 1-im de julí 2024 in Tirana. Ismael Kadare es li internationalmen max conosset e famosi autor de Albania.

Ismael Kadare studiat litteratura e lingues in Tirana e Moscva. Inter 1990 e 1999 Ismael Kadare habitat in Paris (Francia).

Ismael Kadare esset criticaci contra li comunist dictatura in Albania. Su roman *Li Palace de Somnies*, quel esset publicat ye li annu 1981,  esset interdictet in Albania.

Ismael Kadare ganiat mult premies de litteratura e esset nominat pluri vezes por li Nobel Premie de litteratura.

Ismael Kadare esset maritat con Helena Kadare e li cuple havet un filia Besiana Kadare.

## Ovre
Ismael Kadare esset famosi pro su historic romanes. Li tema de su ovre es frequentmen li vive in un dictatura.
Anantya Kirana

**Anantya Kirana ** es un actoressa de cinema e television de Indonesia. Ella nascet ye li 16-im de decembre 2010 in Bandung (West-Java) e ludet in li annu 2024 in li horrore-film *Monster* li rol de *Alana P.* Ti-ci film esset presentat che Netflix e per to devenit populari in mult landes.

Anantya Kirana es activ quam actoressa desde li annu 2016. In li annu 2021 ella ganiat li premie Indonesian Movie Actors Awards quam max bon infant-actoressa.

## Filmografie

### Filmes de cinemá
* 2016	Untuk Angeline quam Dinda	
* 2018	Wiro Sableng: Pendekar Kapak Maut Naga Geni 212	 quam yun Gadis
* 2020	Asih 2 quam Ana	
* 2022	Tuhan Minta Duit quam Adi/Maya	
* 2022  12 Cerita Glen Anggara quam Santi	
* 2023	Bayi Ajaib quam Rini	
* 2023 Spirit Doll quam	Embun	
* 2023  Pamali: Dusun Pocong	quam Eneng	
* 2024	Monster quam Alana P.	
* 2024 Sengkolo: Malam Satu Suro quam Aisyah	
* 2024 Beautiful Pain	

### Television
* 2016	Roro Jonggrang quam yun Bella
* 2017-2018 Seribu Kisah (Serie	de e television) in tri episodes
* 2017 Cermin Kehidupan (Serie de television) in un episode
* 2017 Malaikat tak Bersayap (Serie de television) in un episode
* 2018—2019	Orang Ketiga quam Kiara	
* 2020 Kasih Sepanjang Masa	quam Dea / Malika	
* 2022	Anugerah Terindah quam Bulan	

### Internet
* 2021	Teluk Alaska quam yun Ana
* 2023	Mendua	Sekar 8 tahun in un episode
* 2024	Lelah Menjadi Lillah quam Nabila	
* 2024  Menduda quam Ella
Bali

**Bali** es un insul in li Indian Ocean. It apartene a Indonesia e it es un popular destination de turisme. Li cité capital de Bali es Denpasar. juntmen con quelc plu micri insules Bali forma li Provincia Bali.

Li insul have 4.344.554 (2023) habitantes e un area de 5.780 quadrat-kilometres.

Li habitantes del insul forma quam balineses un propri nationalitá e parla su propri lingue balines, benque li oficial lingue del insul es Bahasa Indonesia.  89 percentes del habitantes apartene al balineses e 86,8 percentes del habitantes de Bali apartene al region del Hinduisme.
Elin Pelin

**Elin Pelin** (bulgarian scrit: Елин Пелин) esset li pseudonim del bulgarian autor *Dimitar Ivanov Stoyanov*. Il nascet li 8-im de julí 1877 in Bailovo e morit ye li 3-im de decembre 1949 in Sofia.

Elin Pelin studiat por devenir un instructor in scolas. Il instructet in li scola de su hem-cité por un annu. Elin Pelin publicat in li annu 1901 su unesim ovre e il translocat al cité capital Sofia. Ta il laborat quam bibliotecario. Inter 1906 e 1907 Elin Pelin habitat in Francia por aprender frances. Inter 1910 e 1916 il esset director del Biblioteca National de Bulgaria por special colectiones. Elin Pelin esset inter 1924 e 1944 conservator del Museó de Ivan Vazov. In li annu 1940 Elin Pelin devenit presidente del Asociation del Bulgarian Autores.

Elin Pelin esset maritat con Stefanka Ivanova Shtereva e li cuple havet un filio e un filia.

Li nómine del cité as Novoseltsi esset changeat in li annu 1950 a Elin Pelin por honorar li autor.

## Ovre
Li ovre de Elin Pelin consiste ex racontas, poemes, novelles e romanes. Il descrit in su ovres li vive in li rural regiones de Bulgaria. Su max famosi ovres es li roman *Gerazite*  (1911) e li roman *Zemya* (Suol), quel esset publicat in li annu 1928.
Pan-germanic lingue

Un pangermanic lingue es un lingue creat por que parlatores de diversi germanic lingues mey posser comprender unaltri. It es anc designat por esser plu facil por non-germanic parlatores a aprender.

## Germanisch

Un tal lingue es "Germanisch" creat per Olivier Simon, desde li estive de 2024 hay un gruppe quel efortia expander ti-ci lingue e aprender it e por usar in diari conversation.

## Middelspraak

**Middelspraak** es un artificial lingue quel es basat sur li plus grand vivent germanic lingues. Li gramatica es simplic e facil a aprender. On posse comparar middelspraak con interlingua, li lingue basat sur latin/romanic lingues in un maniere que un person qui parla un o pluri germanic lingues posse comprender li signification de un textu in middelspraak sin dever antey ha aprendet it. 

Li vivent germanic lingues excepte de anglesi have circa 170 milion parlatores. Por parlatores de angles it es mult plu facil aprender quam german, nederlandés o svedés.

Un textu in lingue Middelspraak:

*"Middelspraak is een kunstlig maked spraak dat is basered up de wichtigest levend Germanisch sprake. De grammatika is simpel on regelmatig, wat make dat licht to lerne. Man kan forgelike Middelspraak mid Interlingua, de kunstlig spraak basered up Latin/Romanisch, in dat for de meest sprekers af een oller meer Germanisch sprake, mennig af een MS tekst schal wese forstaan direkt, uter enig to lerne fyrst."*
Keir Starmer

**Keir Rodney Starmer** es un politico del Reyatu Unit. Il nascet li 2-im de septembre 1962 in London (Anglia) e es desde li 5-im de julí 2024 prim ministre Reyatu Unit. Kair Starmer es membre del Labore Partise e es desde li 4-im de april 2020 presidente del Labore Partise.

## Personal e professional vive
Keir Starmer studiat jurisprudentie in Leeds e laborat quam avocate. 

Keir Starmer es desde li annu 2007 maritat con Victoria Alexander e li cuple have un filio e un filia.

## Political cariera
Keir Starmer es membre del Labore Partise.
* 2015 Keir Starmer es electet in li parlament del Reyatu Unit.
* 2020 Keir Starmer es electet li 4-im de april 2020 presidente  del Labore Partise quam successor de Jeremy Corbyn.
* 2024 Keir Starmer ganiat li electiones parlamentari e devenit ye li 5-im de julí 2024 prim-ministre del Reyatu Unit.
Raya Nazaryan

**Raya Nazar Nazaryan** (bulgarian scrit: Рая Назар Назарян) es un féminin politico de Bulgaria. Ella nascet li 16-im de septembre 1985 in Varna e es desde li 20-im de junio 2024 presidente del parlament de Bulgaria. Raya Nazaryan es membre del conservativ political partise GERB.

## Personal e professional vive
Raya Nazaryan apartene al armenian national minorité de Bulgaria. Ella studiat jurisprudentie in Sofia e laborat quam avocate. Raya Nazaryan laborat quam avocate in li búro Menko Menkov, qui es li avocate del ex-prim-ministre e presidente del partise GERB Boyko Borisov.

Raya Nazaryan es divorciat e have un infante. Ella esset mariat con li comerciante Emil Aradbadziev.

## Political cariera
* 2022 Raya Nazaryan es electet in li parlament de Bulgaria por li partise GERB.
* 2024 Raya Nazaryan devenit in li januar 2024 vice-presidente del fraction del partise GERB in li parlament de Bulgaria e ye li 20-im de junio 2024 ella esset electet presidente del parlament de Bulgaria.
Teresa Ann Savoy

**Teresa Ann Savoy** es un britan-italian actoressa de cinemá e television. Ella nascet li 18-im de julí 1955 in London e morit li 9-im de januar 2017 in Milano (Italia). Teresa Ann Savoy devenit famosi per luder li rol de Iulia Drusilla in disputat historie-film Caligula del film-director Tinto Brass in li annu 1979.

Teresa Ann Savoy fugit su familie in li etá de 16 annus e habitat in un comunitá de hippies sur Sicilia. In li annu 1973 ella aparit in li revue por adult mannes *Playmen* quande ella esset 18 annus old. Solmen un annu plu tard ella ludet in su unesim film. In li annu 1975 Teresa Ann Savoy conossentat li italian director de filmes Tinto Brass. Ella ludet in li filmes Salon Kitty e Caligula de Tinto Brass.

Teresa Ann Savoy esset activ quam actoressa inter 1974 e 2000.

Teresa Ann Savoy esset maritat e havet du infantes. Ella morit in li etá de 61 annus ye li 9-im de januar 2017 in Milano (Italia) pro cáncere.

## Filmografie
* 1974	Le farò da padre quam Clotilde Spina	
* 1976	Salon Kitty quam Margherita	
* 1976	Private Vices, Public Pleasures	quam Mary	
* 1977	Sandokan alla riscossa! (Sandokan to the Rescue) quam Jamilah	
* 1979	Caligula quam Iulia Drusilla
* 1981	La disubbidienza quam Edith	
* 1981	The Tyrant's Heart quam Katalin	
* 1984	Il ragazzo di Ebalus quam yun terrorist	
* 1984  La Certosa di Parma (Serie de televison)
* 1986	La Donna del Traghetto		
* 1987	D'Annunzio	quam Maria di Gallese	
* 2000	La fabbrica del vapore	quam Magazziniera

## Ligamentes extern
* Video che You Tube pri Teresa Ann Savoy e su filmes
Troyes

**Troyes** es un municipie in li nord-west de Francia. It es situat in li Region Grand Est e it apartene al Département Aube. Troyes es li centre del historic region Champagne.

Li municipie have 62.682 (2021) habitantes e un un area de 13.2 quadrat-kilometres. 

Li fluvie Seine flue tra li cité. In li annus 1107 e 1129 evenit du concilies del Eclesie Catolic in Troyes.

Hodie li turisme lude un important rol por li economie de Troyes.

## Sport
Un etappe del Tour de France sovente fini e comensa in Troyes. Li professional football-club ES Troyes AC, quel lude in li Ligue 2, have su hem in li cité.
Donna Vekić

**Donna Vekić** es un professional ténnis-lusora de Croatia. Ella nascet li 28-im de junio 1996 in Osijek e es desde li annu 2012 activ quam professional ténnis-lusora.

Li matre de Donna Vekić, Brankica Špiranović, esset un atletica-sportista. Donna Vekić comensat luder ténnis in li etá de six annus e ja in li etá de nin annus ella exercit che li Ténnis-Academie de Nick Bolletieri in Florida.

In li annu 2010 Donna Vekić ludet su unesim professional torney del ITF. Desde li annu 2012 Donna Vekić lude por national selection de Croatia in li Billie-Jean-King-Cup (Ex-Federation Cup).

Til li julí 2024 Donna Vekić quar torneys de WTA e quin torneys del ITF quam singul e un torney de ITF in li dublic competition. In li julí 2024 Donna Vekić atinget in li ténnis-torney del British Open in Wimbledon li demí-finale. Donna Vekić ganiat li argente-medallie in Olimpic Ludes del Estive 2024 in Paris in li competition del singul por féminas.

In li ténnis rang-liste mundal del WTA Donna Vekić esset li 1-im de julí 2024 ye li rang 37. Su max bon position in li rang-liste del WTA esset li rang 19 ye li 4-im de novembre 2019.

Donna Vekić es 1,79 metres alt e su chef de exercition es Nikola Horvat e Pam Shriver
Shenina Cinnamon

**Shenina Syawalita Cinnamon** es un actoressa de cinema e television de Indonesia. Ella nascet ye li 1-im de februar 1999 in Jakarta e devenit famosi per in li film Photocopier in li annu 2021 in quel elle luder li rol de *Suryani*.

Shenina Cinnamon es li filia del indonesian film-director e film-autor Harris Cinnamon. In li annu 2016 Shenina Cinnamon comensat studiar scientie de comunication, ma pro su carriera quam actoressa ella ne finit li studies. Ella es activ quam actoressa desde li annu 2017. 

In li annu 2021 ella ganiat li premie Citra Award for Best Actress a quam max bon actoressa por su rol in li film Photocopier.

## Filmografie

### Filmes de cinemá
* 2018 Tumbal: The Ritual quam Maya	
* 2018 Rompis quam Jasmine	
* 2019 Sabyan: Menjemput Mimpi quam Lala
* 2019 Say I Love You quam]	Dilla	
* 2019 The Queen of Black Magic quam Rani	
* 2019 Hanya Manusia quam Dinda		
* 2020 Di Bawah Umur quam Marsya	
* 2021 Geez & Ann quam Tari	
* 2021 Photocopier quam Suryani
* 2021 Kukira Kau Rumah quam Dinda
* 2023 The Prize quam Si Mar
* 2024 24 Hours with Gaspar	quam Agnes	
* 2024 Sujud Terakhir Bapak quam Andaru	
* 2024 Do You See What I See quam Vey

### Television
* 2017 Roman Picisan: The Series quam Yasmin
* 2020 Star Stealer quam	Jennifer
* 2021 I Love You Silly quam Mira
* 2022 Blood Curse	Atika Ayu Winarsih	Disney+ Hotstar
* 2023 Dear David quam Laras Sutanto
Timčo Mucunski

**Timčo Mucunski** (macedonian: Тимчо Муцунски) es un politico de Nord-Macedonia. Il nascet li 29-im de julio 1989 in Berovo e es desde li 23-im de junio 2024 ministre por externi aferes de Nord-Macedonia.Timčo Mucunski es membre del partise national-conservativ VMRO-DPMNE.

## Personal e professional vive
Timčo Mucunski finit li scola in Ottawa (Canada).  Il studiat jurisprudentie in Skopje e fat anc su doctoratu ta. Inter 2009 e 2019 Timčo Mucunski laborat quam docente por jurisprudentie al Universitá de Skopje.

## Political cariera
Timčo Mucunski es membre del national-conservativ political partise in VMRO-DPMNE.
* 2015-2017 Timčo Mucunski esset vice-ministre por li societá de information e administration public.
* 2018 Timčo Mucunski devenit li secretario international del VMRO-DPMNE.
* 2020-2021 Membre del parlament de Nord-Macedonia. 
* 2021-2024 Timčo Mucunski esset Borgomastro del municipie Aerodrom (Skopje)|Aerodrom]], quel es un quartere del cité capital de Nord-Macedonia Skopje.
* 2024 Timčo Mucunski devenit ye li 23-im junio 2024 ministre por extern aferes de Nord-Macedonia in li guvernament de Hristijan Mickoski.
Shannen Doherty

**Shannen Maria Doherty** esset un actoressa de USA de television e cinemá. Ella nascet li 12-im de april 1971 in Memphis (Tennessee) e morit li 13-im de julí 2024 in Malibu (California). 

Shannen Doherty esset activ quam actoresse inter 1981 til su morte in li annu 2024. Ella devenit famosi in li annus 90 del 20-im secul. Shannen Doherty ludet inter 1990 e 1994 li rol de *Brenda Walsh* in li serie de television Beverly Hills, 90210 e inter 1998 til 2001 ella ludet in li serie de television Charmed li rol de *Prue Halliwell*.

Shannen Doherty esset trivez maritat.
Barbora Krejčíková

**Barbora Krejčíková** es un professional ténnis-lusora de Tchekia. Ella nascet li 18-im de decembre 1995 in Brno e ganiat in li julí 2024 li Gran Slam ténnis-torney de Paris e Wimbleton in li singul competition. In li actual rang liste mundal de WTA ye li rang 32 (ye li 1-im de julí 2024).

Barbora Krejčíková comensat luder ténnis in li etá de six annus e desde li annu 2014 ella es activ quam professional ténnis-lusora.

Barbora Krejčíková ganiat til julí 2024 ott torneys del WTA e 14 torneys de ITF li li singul competition. 

In duplic competitiones Barbora Krejčíková es mem plu successosi. Ella ganiat ja tri Grand Slam-competiones e in li annu 2021 Barbora Krejčíková ganiat li aure-medallie in li Olimpic Ludes del Estive 2020 in Tōkyō in li annu 2021 con Kateřina Siniaková. Barbora Krejčíková ganiat ja 17 WTA- e 25 ITF-torneys in li duplic competition.

Barbora Krejčíková es 1,78 metres alt e su chef de exercition es Pavel Motl.
James David Vance

**James David Vance** o anc JD Vance, nascet quam James Donald Bowman, es un politico del USA. Il nascet li 2-im de august 1984 in Middletown (Ohio) e es desde li 20-im de januar 2025 li vice-presidente del USA sub presidente Donald Trump. James David Vance esset senator del federal state Ohio por li
Republican Partise inter 2023 e 2025.

## Personal e professional vive
J. D. Vance esset nascet quam James Donald Bowman, ma su patre adandonat quande il esset un yun infante li familie. In yun etá J. D. Vance adoptet li nómine de su step-patre e portat li nómine James Hamel, ma finalmen il changeat su nómine a J. D. Vance secun su grand-patre.
Pos li scola J. D. Vance intrat in li armé quam membre del U. S. Marine Corps e servit quam jurnalist del armé in li guerre in Iraq. Pos to il studiat Political scientie al Ohio State University in Columbus (Ohio) e jurisprudentie al Yale Law School in New Haven (Connecticut). 

J. D. Vance laborat quam managero de financies por un firma de investmentes in San Francisco.

James David Vance es maritat con Usha Vance e li cuple have tri infantes.

In li annu 2016 J. D. Vance publicat su autobiografie Hillbilly Elegy, quel esset tre successosi e esset anc adaptet quam serie de television de Netflix.

## Political cariera
* 2016 J. D. Vance criticat li candidate del  Republican Partise por li electiones presidential Donald Trump, ma ja du annus plu tard il changeat su opinion e suportat Donald Trump.
* 2023 J. D. Vance es electet quam senator por Ohio in li senatu del USA.
* 2023-2025 James David Vance esset senator por li federal state Ohio in li senatu del USA.
* 2024 J. D. Vance es li candidate del Republican Partise por li oficie del vice-presidente con li candidate por li electiones presidential del USA 2024 Donald Trump.
* 2025 James David Vance devenit ye li 20-im de januar 2025 vice-presidente del USA sub li presidente Donald Trump.
Ahmed Dogan

**Ahmed Demir Dogan** (bulgarian:  : Ахмед Демир Доган) es un politico e oligarch de Bulgaria. Il nascet ye li 29-im de marte 1954 in li village [Pchelarovo]] e esset li fundator e li presidente del partise Movement por Jures e Libertás del turc minorita in Bulgaria Movement por Jures e Libertás inter 4-im de januar 1990 e li 19-im de januar 2013. Ahmed Dogan esset membre del parlament de Bulgaria inter 1990 e 2013. Ahmed Dogan ancor honor-presidente del partise Movement por Jures e Libertás.

## Personal e professional vive
Ahmed Dogan studiat filosofie in Sofia e fat anc su doctoratu al universitá de Sofia. Pos su studies il laborat quam docent al Institut por Filosofie del Universitá de Sofia.

Hay documentes secun tis Ahmed Dogan laborat quam secret agent por li servicie secret del comunist Bulgaria, ma il esset arestat in li annu 1986 pro su activitá por un Movement de Liberation del turcs in Bulgaria. In li annu 1987 Ahmed Dogan esset condamnat a 10 annus prison, ma il esset amnestiat in li annu 1989.

In li januar 2013 Ahmed Dogan supervivat un attentate. Un mann fusilat a Dogan con un pistole, ma li pistole ne functionat. Pos li attentate Dogan declarat que il ne plu vole candidar quam presidente del partise Movement por Jures e Libertás.

Ahmed Dogan esset longmen in un strett relation con li oligarch Delyan Peevski. Hay numerosi reproches que Dogan es implicat in coruption, ma til nu il nequande esset condamnat.

Ahmed Dogan esset duvez maritat e have du infantes, Nu il es juntman con li foto-modelle Alten Alieva (Алтен Алиева).

## Political cariera
* 1990 Ahmed Dogan fundat li partise Movement por Jures e Libertás, quel vole representar li turc minorita in Bulgaria e es electet in Grand Assemblé de Bulgaria.
* 1990-1991 Ahmed Dogan esset membre del Grand Assemblé de Bulgaria.
* 1990-2013 Ahmed Dogan esset li presidente del partise Movement por Jures e Libertás inter li 4-im de januar 1990 til 19-im de januar 2013.
* 1991-2013 Ahmed Dogan esset membre del parlament de Bulgaria.
* 2013 Ahmed Dogan es electet quam honor-presidente del partise Movement por Jures e Libertás.
* 2024 Conflict inter Ahmed Dogan e li oligarch Delyan Peevski pri li direction political del partise Movement por Jures e Libertás.
Sumatra

**Sumatra** es un insul in li Indian Ocean, quel apartene a Indonesia. Li equator secte li insul. Li max grand cité de Sumatra es Medan.

Li insul have 60.795.669 (2023) habitantes e un area de 473.481 quadrat-kilometres. Secun li area Sumatra es li sixesim max grand insul del munde.

Sumatra have un longore de nord a sud de 1700 kilometres e un largore de ost a west de 370 kilometres.

Li max alt monte de Sumatra es li Kerinci, quel have un altore de 3805 metres.

Administrativmen Sumatra es dividet in 10 provincias. Li insul es un centre de miniera e have resurses de petroleo. Li insul have economic significantie por li tot state de Indonesia.
Denpasar

**Denpasar** es li cité capital del Provincia Bali, quel apartene a Indonesia. It es situat in li sud del insul Bali. Li nómine del cité significa in balines *Nord Mercate* (Den=nord, pasar=mercate).

Denpasar have 652.239 (2021) habitantes e un area de 124 quadrat-kilometres.

In li annu 1958 Denpasar devenit li cité capital del Provincia Bali. Hodie it es un centre de comercie e anc li turisme lude un important rol por li economie del cité.
Spree

Li **Spree** (sorbian: *Sprjewja)* es un fluvie in li ost de Germania. Li Spree es un afluente del fluvie Havel.  

Li Spree es circa 400 kilometres long e circa 182 kilometres del Spree es apt por naves. Li fontes del Spree es situat in li Lusitanian montania proxim del frontiere inter Germania e Tchekia: al monte Kottmar in li municipie Kottmar, ma anc in li quarteres Ebersbach e Neugersdorf del cité Ebersbach-Neugersdorf. 

Li Spree flue tra li países federal Saxonia, Brandenburgia e Berlin. Por circa 700 metres li Spree anc flue tra Tchekia.
Flora Ofelia

**Flora Ofelia Hofmann Lindahl** es un actoressa de television e cinemá e cantatora de Dania. Ella nascet li 14-im de julí 2005 in Dania e ella es activ quam actoressa desde li annu 2018.

Flora Ofelia adultijat in Bisserup. In li annu 2015 in li etá de nin annus Flora Ofelia ganiat li competition por yun cantatores *MGP Junior* per su canzon *Du Du Du Du*. In li annu 2016 Flora Ofelia ludet in su unesim film. Ella ganiat in li annu 2021 li *Robert-premie* quam max bon danes actoressa pro luder li rol de Holly in li serie de television *Ulven kommer*. Flora Ofelia esset con 15 annua li max yun person, quel hat ganiat ti-ci premie. In li annu 2023 ella ludet in film Birthday Girl li rol de *Cille*, un puella qui es violat durant li vacanties sur un nave.

## Filmografie
* 2016 Den magiske juleæske quam Sofie (Voce).
* 2018 Landet af glas quam Neia
* 2020  Ulven kommer quam Holly (Serie de television)
* 2021 Du som er i himlen quam Lise
* 2023: Birthday Girl quam Cille
Yaël Braun-Pivet

**Yaël Braun-Pivet**, nascet quam  Yaël Braun, es un féminin politico de Francia. Ella nascet li 7-im de decembre 1970 in Nancy e ella es desde li 28-im de junio 2022 presidente del parlament de Francia. Yaël Braun-Pivet es membre del partise Renaissance del presidente Emmanuel Macron.

## Personal e professional vive
Li familie de Yaël Braun-Pivet es judeic orígine e fugit de Germania e Polonia durant li regnanties del nationalsocialisme a Francia. Yaël Braun-Pivet studiat jurisprudentie in Paris al Universitá Paris Nanterre. Ella laborat quam avocate e ella acompaniat su marito a Taiwan, Japan e Portugal ú il laborat quam managero.

Desde li annu 2014 Yaël Braun-Pivet es maritat con Vianney Pivet e li cuple have quin infantes.

## Political cariera
* 2017 Yaël Braun-Pivet es electet in li parlament de Francia.
* 2022 Yaël Braun-Pivet esset ministre por li territorias transmarin de Francia inter 20-im de may 2022 e 25-im de junio 2022.
* 2022 Yaël Braun-Pivet es electet ye li 28-im de junio 2022 al presidente del parlament de Francia.
* 2024 Yaël Braun-Pivet es rielectet ye li 18-im de julí 2024 quam presidente del parlament de Francia benque su partise hat perdit li majoritá in li parlament.
Claus von Stauffenberg

**Claus Philipp Maria Schenk Graf von Stauffenberg ** esset un german oficero, qui esset in resistentie contra li nationalsocialisme in Germania. Il nascet ye li 15-im de novembre 1907 in Jettingen e esset executet ye li 20-im de julí 1944 in Berlin pos un fallit attentate contra Adolf Hitler.

Claus von Stauffenberg comensat pos hat finit li scola un cariera militari e devenit oficero professional del german armé Wehrmacht. Il atinget li rang de un colonel. Claus von Stauffenberg combattet in li Duesim Guerre Mundal e esset ye li 7-im de april 1943 vúlnerat in li nord de Africa. Li dextri manu e du fingres del levul manu esset amputat e il perdit li levul ocule.

Claus von Stauffenberg hat suportat in li comense li dictatura del nationalsocialisme, ma il changeat su opinion pro li negativ developament del situation militari por Germania in li Duesim Guerre Mundal in li annu 1943.

Desde li annu 1943 esset Claus von Stauffenberg in contacte con li resistentie contra Adolf Hitler in li german armé Wehrmacht. Il projectet e executet contra altri oficeros li Operation Walküre, quel esset un plan por mortar Adolf Hitler e por un colpe de state.

Ye li 20-im de julí 1944 Claus von Stauffenberg provat sin successe mortar Adolf Hitler per un bombe, ma li attentate fallit e Adolf Hitler supervivet. Li colpe de state fallit e Claus von Stauffenberg esset fusilat in li Bentler-Block in Berlin in li nocte del 20-im de julí 1944.

Claus von Stauffenberg esset maritat con Nina von Stauffenberg e li cuple havet quin infantes.
Julius Leber

**Julius Leber** esset un german politico del Socialdemocratic Partise de Germania, qui esset in resistentie contra li nationalsocialisme in Germania. Il nascet ye li 16-im de novembre 1907 in Biesheim (Alsatia, hodie: Francia) e esset executet ye li 5-im de januar 1945 in Berlin-Plötzensee.

Pos li scola Julius Leber fat un aprentisage quam comerciante. Pos to il studiat economie national e historie in Strasbourg. Inter 1914 e 1920 Julius Leber servit in li armé de Germania. Il combattet in li Unesim Guerre Mundal e esset vúlnerat e premiat pro su corage. In li annu 1920 Julius Leber fat su doctoratu in Political Scientie in Freiburg im Breisgau.

In li annu 1921 Julius Leber devenit chef-redactor del jurnal socialdemocratic *Lübecker Volksboten*. Juilus Leber esset membre del paramilatari union Reichsbanner Schwarz-Rot-Gold.

In li annu Julius Leber maritat Annedore Rosenthal e li cuple havet un filia Katharina e un filio Mathias.

In li annu 1933 Julius Leber esset arestat. Il restat in areste til li annu 1937. Julius Leber esset activ in li resistentie contra li nationalsocialisme. Il esset in contacte con Claus von Stauffenberg, qui projectet un colpe de state contra Adolf Hitler. Julius Leber mem esset un candidate por li oficie del prim-ministre. Julius Leber esset arestat du semananes ante li fallit colpe del state e executet ye li 5-im de januar 1945 in Berlin-Plötzensee.

## Political cariera
* 1912 Julius Leber devenit membre del Socialdemocratic Partise de Germania.
* 1921-1933 Julius Leber esset membre del consilie municipal del cité Lübeck por li Socialdemocratic Partise de Germania.
* 1924-1933 Julius Leber esset del parlament de Germania por li Socialdemocratic Partise de Germania.
* 1933 Julius Leber perdit su political oficies pos li caption del potentie del nationalsocialistes in Germania.
Beer Sheva

**Beer Sheva** o anc * Be'er-Sheva* (hebreic: בְּאֵר שֶׁבַע‎) es un cité in Israel. It es situat in li sud del land al márgine del desert Negev e li cité es mem nominat quam *Cité capital de Negev*. Beer Shave apartene al Districte Sud. Li nómine del cité significa *Puteo del Jurament*.

Beer Sheva have 214.162 (2022) habitantes e un area de 117,5 quadrat-kilometres.

Li cité es ja mentionat in li bible.

## Sport
Li football-club  Hapoel Be'er Sheva F.C. have su hem in li cité e ja ganiat quin vezes li national championatu de football de Israel. Li Kirjat Gat lude in li Premier League de Israel, quel es li max alt liga de football por mannes de Israel.
Holger Zastrow

**Holger Zastrow**  es un politico de Germania. Il nascet li 12-im de januar 1969 in Dresden e esset inter 1999 e 2019 li presidente del Líber Democratic Partise de Germania. Holger Zastrow abandonat li Líber Democratic Partise de Germania e fundat in li may 2024 su propri partise political con li nómine Team Zastrow - Bündnis Sachsen-24. 

## Personal e professional vive
Holger Zastrow fat un aprentisage quam comerciante industrial. Il studiat economie in Dresden. Inter 1991 e 1992 Holger Zastrow laborat por un membre del parlament del país federal Saxonia del Líber Democratic Partise de Germania. Pos to il fundat un agentura por relationes public, evenimentes e reclam.

Holger Zastrow es maritat con Ariane Zastrow desde li annu 2010

## Political cariera
* 1993 Holger Zastrow devenit membre del Líber Democratic Partise de Germania.
* 1995-1997 Vice-presidente del Líber Democratic Partise de Germania in li país federal Saxonia.
* 1999-2019 Holger Zastrow esset li presidente del Líber Democratic Partise de Germania in li país federal Saxonia.
* 2004 Holger Zastrow esset electet in li consilie municipal de Dresden.
* 2004-2014 Holger Zastrow esset membre del parlament del país federal Saxonia e chef del fraction del Líber Democratic Partise de Germania ta.
* 2011-2013 Holger Zastrow esset vice-presidente del  Líber Democratic Partise de Germania.
* 2015-2017 Holger Zastrow esset denov membre del presidentie del Líber Democratic Partise de Germania.
* 2024 In li januar 2024 Holger Zastrow abandonat li Líber Democratic Partise de Germania  e fundat li partise Team Zastrow – Bündnis Sachsen 24 e es electet in li consilie municipal de Dresden.

## Politica
Holger Zastrow esset membre del dextri fraction del Líber Democratic Partise de Germania.

## Ligamentes extern
* Internet-págine de Holger Zastrow

## Referenties
John Murphy (Compositor)

**John Paul Murphy** es un musico e compositor del Reyatu Unit. Il nascet li 4-im de marte 1965 in Liverpool e il devenit famosi pro composir musica por filmes. 

John Murphy es activ quam compositor desde li annu 1980. Su max grand successe esset li musico por li horror-filmes 28 Days Later (2002) e 28 Weeks Later (2007) del film-director Juan Carlos Fresnadillo. John Murphy composit li canzon *In the House – In a Heartbeat*, quel es usat in ambi filmes.

Un altri grand successe de John Murphy esset li canzon *Adagio in D minor* por li film *Sunshine* del film director Danny Boyle in li annu 2007.

In li annu 2014 John Murphy publicat li album *Anonymous Rejected Filmscore*. It contene musica por filmes quel esset rejectet per li film-directores.
Kati K

**Kati K** (nascet Katja Keuter) es un féminin musico e influentiatora de Germania. Ella nascet li 7-im de septembre 1999 e habita in München.

Kati K comensat in li social medies quam influentiatora in li annu 2015 che Instagram. Ella comensat publicat videos in queles ella cantat, ma plu tarde ella narrat pri su vive e publicat consilies in questiones del relationes personal e relationes de amore. Pri ti tema Kati K publicat in li annu 2023 mem un libre.

In li annu 2019 ella publicat sub su unesim musica-single *Steine im Bauch* (Petres in li ventre). Su max grand successe esset li musica-single *Erwischt* sur quel ella cantat juntmen con li rap-musico Finch. In li annu 2024 Kati K publicat su unesim musica-album *Alles oder nichts* (Omnicos o nequó).

## Discografie
### Albumes
* 2024: *Alles oder nichts* (Omnicos o nequó)

### Singles
* 2019: *Steine im Bauch* (Petres in li ventre)
* 2020: *Vielleicht* (Fórsan)
* 2020: *24/7* (con Riggi & Piros)
* 2020: *Weiße Yeezys*
* 2020: *Wegen dir* (Pro te)
* 2021: *Dunkel* (con Edo Saiya) (Obscur)
* 2021: *Zu jung um traurig zu sein* (Tro yun por esser trist)
* 2021: *Malibu Kirch* (con ART)
* 2021: *Team* (con K-Fly)
* 2021: *Schizophren*
* 2022: *Ohne dich* (Sin te)
* 2022: *Und wieder* (con Anstandslos & Durchgeknallt) (E denov)
* 2022: *Rückwärtsgang* (con Kriss Kross Amsterdam & Gregor Hägele)
* 2022: *Wehzutun*
* 2022: *Traum* (Reve)
* 2022: *Crazy* (con Rote Mütze Raphi)
* 2023: *Liebesbeweis* (Pruva de amore)
* 2023: *Mascara*
* 2023: *Nur beste Freunde* (con Philipp Dittberner) (Solmen max bon amicos)
* 2023: *Blauäugig* (Con blu ocules)
* 2023: *<3* (con Jona)
* 2024: *Weißes Kleid* (Blanc robe)
* 2024: *Erwischt* (con Finch) (Captet)
* 2024: *Golden Retriever*
* 2024: *Wie du wär*
* 2024: *Klappstuhl am See*
Olimpic Ludes del Estive 2024

Li **Olimic Ludes del Estive 2024** evenit inter li 26-im de julí 2024 e li 11-im de august 2024 li cité capital de Francia Paris. It esset li triesim vez que li olimpic ludes del estive evenit in Paris, ma competiones evenit anc in 16 altri cités, mem in Tahiti.

In tot 10.174 sportistes de 206 nationes partiprendet in 329 competiones in 32 diversi sportes. Russia e Bielorussia posset solmen partiprender per sportistes individual sin national simboles e flagga pro li atacca contra Ukraina.

## Sports
In li Olimpic Ludes del Estive 2024 evenit 28 diferent sports:
* Atletica (48 competitiones) 
* Badminton (5 competitiones) 
* Basketball (2 competitones) 
* Bogenschießen (4 competitiones) 
* Boxe (13 competitiones) 
* Dansar (2 competiones)
* Escrime (10 competitiones) 
* Football (2 competitiones) 
* Gimnastica (14 competitiones) 
* Levation de pesa (15 competitiones) 
* Golf  (2 competitiones) 
* Handball (2 competitiones) 
* Hockey sur terre (2 competitiones)
* Judo (14 competitiones) 
* Canó (16 competitions) 
* Modern Pentatlon (2 competitiones) 
* Ciclisme (18 competitiones)
* Cavalca (6 competitiones) 
* Lucte (18 competitiones) 
* Ritmic Gimnastica (2 competitiones) 
* Remation (14 competitiones) 
* Rugby (2 competitiones) 
* Fusilada (15 competitiones) 
* Svimmada (35 competitiones) 
* Seglar (10 competitiones) 
* Sincron Svimmada (2 competitiones) 
* Skateboard (4 competitiones)
* Spport-Grimpar (4 competitiones)
* Surfing (2 competitones)
* Taekwondo (8 competitiones) 
* Ténnis (5 competitiones) 
* Tabul-ténnis (4 competitiones) 
* Trampolin gimnastica (2 competitiones)
* Triatlon (3 competitiones)
* Volleyball
** Hall (2 competitiones) 
** Plage (2 competitiones) 
* Vaterpolo (2 competitiones) 
* Aqua-Saltada (8 competitiones)
Tahiti

**Tahiti** es un insul in li sud del Pacific Ocean. It apartene al francesi territoria Francesi Polinesia. Tahiti es parte del archipelago Insules del Societé. Li cité capital del insul es Papeete.

Tahiti have 189.517 (2017) habitantes e un area de 1042 quadrat-kilometres.

Tahiti have un longore de 61 kilometres e un largore de 29 kilometres.

Li max alt monte de Tahiti es li Mont Orohena, quel have un altore de 2241 metres.

## Sport
In Tahiti evenit li competiones del Olimpic Ludes del Estive 2024 in surfing. 

Tahiti have propri national representationes in mult sports. Li max populari sports in Tahiti es rugby e football.
Bekasi

**Bekasi** es un cité in Indonesia. It es situat sur li insul Java in li west del insul e ost del cité capital Jakarta. Bekasi apartene al Provincia West Java e li cité es parte del metropol-region Jakarta. Li fluvies Candrabhaga e Gomati flue tra li cité.

Bekasi have 2.468.448 (2021) habitantes e un area de 213 quadrat-kilometres. 

Bekasi es un del max old cités de Indonesia. It esset li cité capital del Reyatu Tarum. In ti periode li nómine del cité esset *Dayeuh Sundasembawa* o anc *Jayagiri*.

Hodie Bekasi es un important industrial e comercial centre de Indonesia e mult grand international firmas quam Honda, Converse e Samsung es present in li cité.